Sangastes lõikuspäeva laadal oli meie vallarahva osavõtt küllaltki tuntav. Päeva lavastas  Zoja Mellov. Kõrvuti seisid Sangaste lossi õue peal seltsing Roheline Urvaste oma uue telgiga, pakkudes sooja pannkooki ja kohvi ning õllemeister Enno Hernits enda erinevates vanustes kaljadega.  Kultuurilist osa aitasid sisustada Urvaste Segaste ja Tamme tütrikute tantsurühmad.  Sangaste Lõikuspüha korraldajad tänavad kõiki, kes päeva õnnestumisele kaasa aitasid - kes pannkooke müües, kes tantsu lüües! Sangaste vald loodab, et naabritega koostöö ja head suhted jätkuvad ka edaspidi.    Pildil Zoja Mellov, Airi Hallik-Konnula ja Margus Konnula Rohelisest Urvastest ning üks päevajuhte Agu Trolla Võru Teatriateljeest